
ETNOLOŠKI PRILOZI IZ DOBRINJA 
NA OTOKU KRKU 


NARODNA NOŠNJA U DOBRINJU (Otok Krk) 

Kada god se govori od našega staroga oblačila, ali kako bi se fureški 
reklo: narodne nošnje, ontrat se vavik misli na blagdonsko oblačilo. Ma 
nanka ni ni bilo vele diferencije meju blagdonskin i sogdanjin oblači- 
Ion, samo čo je ono bilo od bojega platna i čo je bilo čistije i leštije, a 
najzada, kako je so svin, tako je i s oblačilon: od novoga bude staro, 
pok se nosi nasokidan. 

Je jih, ki će reć, da su sve nošnje na našen škoji jenalti, ma to ni 
tako. Drugačija je dobrinjska, drugačija v'rbonska, omišojska, dubošjan- 
ska, puntarska i bošćanska. Tr se zna, a govore, da je i va starih knjlgah 
zapisano, da naš škoj ima: sedon općin (poteštarij); sedon plovanij, sedon 
kaštel, sedon zajik, sedon užanac, sedon oblačil, sedon smrtnih grihi i 
sedon kripostl. 

I muško i žensko oblačilo, sve se to jenin Imenon zove — sviti. Nigda 
se je govorivalo i ruho, ma donos bi retko ki tako reko, morda samo 
za poposko ruho, a otkada su se počeli oblačit po furešku, od ontrat 
za muških reku veštid — ma to su nan Vnečane pokvarili zajik, a i još 
čuda toga - a za ženskih reku roba, ma roba je i sve čo još ni zošveno. 

čuda puti ćete čut praveć da Boduli nose črnu robu, zač da žaluju 
za Frankopani, ma ja mislin da to ni tako, i dai se to tako samo reče, 
zač se jenoga šlovika, ma nanka jenu fameju, ne žaluje toliki leta, a 
najzad i sami niki Frankopani su se ovako nosili, a vada nisu sami 
sebe žalovali, nego ja mislin da je to bilo ovako: Va ’no staro vrime su 
po škojii bili zagusta vele smutnje, nesriće, slabosti i gveri, pok su juđi 
čuda i pogibali i umirali i deboto soka kuća j© imela žalovat koga svo¬ 
ga, a ontrat se je žalovalo čuda više nego sada: oca i mater po oson let, 
a brata ali sestru i po šest let, i tako još ne bi ožalovali jenoga, već je 

prihajala druga žalost, pok su judi vavik hodeli va crni. Ma pustimo 
sada to i homo za svojin poslon! 

Kako judi prave, va staro vrime se je sva roba delala doma, od do¬ 
maćega platna, najviše od voni, od lana i od konopjenoga bumbaka. 
Ne bin zna pravit kada je rodi lan na škoji, ali stariji judi prave dai 
još pamete kako su tenđili lan. 

Y6nu bi najprvo parili i oprali va vodi, ontrat bi bili one pehjiće, 
pehje i pehjini s rukarni raskosmali i na grebenih zgrcali, a najzad ku- 
diju po kudiju spreli na preslicu ali na maninel, preja se je namatala 
na vreteno, a z vretena prematala na kliifko, od preje su pleli h'djevi i 
maje, a rabila je i za usnbv, od koga su na krbsnih tkali platno: bede¬ 
mi, malo tonje i sukno , malo debje. I svilu su sami preli od mihunic. 
Mihunice su dobivali od gusinic, ke su sami pasli i hranili s perin od 
murve. Sami su umeli i krojit i šit, bilo je i napošnih šilac ali krojači i 
šilic. Donos ima šumpreš soka kuća, ma nigda se za njega ni nanka 
znalo, nego su ženi šumprešali kako je ka najboje znala. Belo prani bi 
bili natezali još na sušili, a potla bi ga - koti i svu drugu robu - lipo 
zgibali i stavjali pod pezu; pod glatku dosku ali pod kamik, a najviše 
su uživali zgibanu robu stavit pod teple hibi, kada su pekli. 


Muška narodna nošnja 

Muški, mladi i stari, nosili su ozdola stomanju, a potla - ma čuda 
košnje — dolinju maju ali majicu i mutandi; a ozgora brageše i jaketu . 
Pod jaketun su bih počeli potla nosit i vardakol. Na glavi su imeli be- 
ritu, a na nogah hojevi i postoti. 

Stomanja je nigda vavik bivala od domaćega lana. Potla su ju deli- 
vali od finijega, kupnenoga platna, od bumbaka, od batudi ali od sate¬ 
na, a bivala je najviše bela, a kadagođ i šara. Sami domaće ženi bi sto¬ 
manju žmirili, skrojili i zošili. Najpre su udelivali vrat, ontrat pleća i 
prsa, pok rukavi i najzad krilo. Stomanja je bila okolo naokolo vrata 
jako nabrana, nagrišpana i obrubjena s tonkin pascen. Pasoc — to je 
bila tonka fijuželčica (reče se i fižujelčica) ali kord'elica opšivena na- 
duplo (ozvona i oznutra) okolo vrata. Rukavi od ramena i od pazuhi 
do zapešća su bili široki, a i zapešći je na kraju bilo zarubjeno s malin 
pascen. Pod vraton je z jene bandi bila dušica, a z druge škujica ali 
bužetica za zabotunit. 

Dolinje maje za na kožu se nigda nisu nosivali, a potla su jih najviše 
kupovali najpre va Vnecih, a potla v Riki. Te su uživali bit od bum¬ 
baka, a pleli su i domaće od voni. Ni mutanad nisu nigda nosivali, nego 
ako je bilo zima, ontrat su oblačili dvoje brageše. Mutandi su nan po 
soj priliki prnesli Vnečane. 

Brageše su bili napošne, široke gaće od črnoga sukna ali od bedem, 
a tražili su va one, kakovi još i donos nose po Bosnoj, samo su bili 


drugačije skrojeni. Bedeng — to je bilo domaće platno od voni, ku su 
preli domaće ženi na preslicu. Ako se je takovo platno od voni još i 
vajalo, ontrat je odo toga bilo sukno. Brageše su za pason bili nabrani 
na vele gibi, ne toliko sprida, koliko zada i na bokih, pok su tako na 
široko hodeli zdolu deboto sve do kolen, a od kolen, su nogavice bili 
uski, pok su na dno morali bit malo razrizani, da se moru priko nogi 
slić i oblić. Široki pasdc je okolo naokolo bi fudran s drugin platnon, 
a sprida se je vosrid (na trbiihi) zabotunjiva s jenin velln botundn, a 
mesto botuna su mogli bit i kučan i kućica za zakiičit. Da ne bi bra¬ 
geše padali, ali požali zdolu, su jih okolo pasa veživali s centurinon. 
To je bi pas od kože, a potla su se opasivali i 6 pason od ninakovera 
modroga, dosta širokoga, ali zgužvanoga platna, ko je na obih krajih 
imelo doge franže. Ta pas se je zva faša, a bivala je jako doga, pok se 
je zadivala sprida pod ono čo je već bilo opasano, a one franže bi bih 
viseli zdolu. 

Ni tribi reć da su brageše z live i s prave bandi imeli i žepi. 

Jaketa je istešo bivala od domaćega črnoga sukna ali bedeni, a de¬ 
lala se je od tri deboto jenaka bokuna, ke su bili zošveni na ramenih i 
pod pazuhami zdolu. Starinska jaketa rii imela koralina okolo vrata, ne¬ 
go je bila iinjula, a doga je bila samo do pasai Fudru je imela sprida na 
krajih, okolo rubi od šarih, najviše čovjenih krp, ke su se viijivali, 
aš se jaketa ni uživala zabotunjivat, magare je imela botuna. 

Ovakova jaketa je zđavni rabila još za jenii stvar. Kada su hojivali 
krstit dite, ontrat bi ga bili stavili va zibel, ka je bila upletena od na¬ 
pošne široke slami, naprid malo šira, a odzađ malo uža. Na takovu 
zibel (a to je kadagođ mogo bit i kopanjić) bi stavili kušinić, a na 
njega lancuniće s mrižicami, na to bi položili dite i pokrili ga s drugin 
rakamanin lancunićen i s mrižicami, a sve to bi ontrat pokrili s 5vako- 
vun jaketun. Tako urejenu zibel i va njoj đitešce bi ontrat kuma sta¬ 
vila na glavu i tako nosila criki na kršćen’ji. 

Potla, ma već dosta kosno, su bili počeli delivat jaketi po modemu, 
deboto onako, kako se nosi i donos. Ove jaketi su imeli dvi zadnjice, 
zošveni jen'a za drugu na plećih vosrid, a dvi spridnjice, zošveni priko 
ramena i pod pazuhami za zadnjice, a bili su dogi sve do stegan. Rukavi 
od dva bokuna po dojini, nisu više bili jako široki. Okolo vrata je bi 
dupli koralin. Z jene i z driige bandi su bili žepi, a sprida na jenoj 
spridnjici su bili botuna, a na drugoj I kujice ali bužeti za zabotunit. 

V zimi su klgod mesto jaketi nosili domaću belu maju, upletenu od 
voni. Maje su pleli s trimi železnimi zbicami. Jenii su držali va vlasih 
na glavi, a s dvimi su pleli. Ovakova maja je sva bila od jenoga boku¬ 
na, samo su rukavi bili na ramenih prišveni, a okolo naokolo i na kraj 
rukavi je bila obrubjena so č'rnun fižujelkun da se ne bi rubi raspleli. 
To su zvali rubež. Ma rubež jei bilo i sve čo je bilo zarubjeno. 

Vardakola ni nigda bilo, nego su nan ga s tujini prnesli, i potla su 
ga nosili, kada su već krojači počeli delivat i šit moderne veštidi. Var¬ 
dakol je sprida z jene i z driige bandi od sejenoga platna od koga je i 

veštiđ, p *e o ih-o. d. a zada na plećih 

od onoga od koga je i fudra. Kratok je samo do pasa i nima rukavi, a 
odzada °ima za pason koti dva repica - zajlki - jedon stoji kuntra dru¬ 
gomu, i na jenon je fjuba, ka se zakiiči za drugi zajik da vardakol ne 
bude preširok. 

Kada je bivalo jako, jako zima, ontrat su muški nosivali i kapot ali 
kako su ga nigda zvali kaban. Kaban je bi od domaćega, škuročovje- 
noga ali crnoga sukna. Biva je od tri bokuna, dog do kolen, a gori i 
doli jenako širok. I rukavi su mu bivali jako široki. Odzada na plećih 
mu je od vrata vise kapuč za pokrit na glavu, ako je dožjilo, zač ontrat 
još lumbrij ni bilo. Pod bradun je kaban ime kučan i kučiću za zakii- 
čit, a zdolu na jenoj bandi tri—četire botuna i toliko škujic ali bužet 
z druge bandi, ma se je retko kada zabotunjiva, a deboto ni oblači, 
nego samo zagrnjiva. Spridnjice i dno kabana (a kadagod i rubi od 
žepi i kapuč) su bili fudrani s tonkin čovjenin platnon i obrubjeni 
oznutra so zelenimi ali modrimi kordunlći, ontrat je to na judih bilo 
jako lipo vit. 

Na nogah su nosili hdjevi, ke su doma pleli od voni. Hojevi su ženi 
pleli na četire zbice, a petu su držali va vlasih za prominit se jenu po 
jenu od onih, ke su već bili napleteni. Muške hojevi su bili najviše 
bele, a za blagdon ali za kakovu feštu črne. Počrnjlvali su preju, a 
moglo se je počmit i hojevi, kada su već bili napleteni. Hojev je imela 
gori krunicu, vosrid listi, doli odzada petu, vosrid plosn'd i naprid oko¬ 
lo prsti škapinu. 

Postoli su nigda bivali samo base ali plitke, a potla su bili počeli 
delat visoke. I postoli imaju prvice, zadnjice, upetnjaki, poplati i taki. 
To je sve ozvona, a oznutra su okolo peti kalkanje, da postol tvrdo 
stoji, šuleta niitrošnji poplat, a vardul re okolo naokolo postola i na 
njega se prišije naplat. Pfvica je ona naplat, ka stoji naprid ozgora, a 
zadnjice redu odzada, od peti pok jena na jenu, a druga na drugu 
bandu naprvo deboto do prst, upetnjak je sve okolo peti, na poplatih 
se tapa, gazi so celun nogun, a taki su one poplatiće jedon na đriigon 
pod petun, na. ke se najpre stane, kada se zakorači. Ako su postoli vi¬ 
soke, ontrat dosežu do kičice, sprida imaju z obidvl bandi oćeti (to će 
reć škujice), va ke se vodiju žužnje za vezat. Sprida Imaju visoke po¬ 
stoli zajik, kl gjeda zgoru, a rabi, da ne bi žužnje, s kimi se postol vuže, 
žulili nogu. Žužnje moru bit od natonko odrizane naplati, a moru se 
kupit i končene, i ontrat se moru zvat i žužnje i špigeti, a one prve 
samo žužnje. Za delat postoli je tribi naplat, poplati, kopito, kjince 
(drvene), brukvice (železne), dreli, vosčilo, šilo, lanceta, batić, klišća, 
postolarski nožić i raspa. 

Dreti je tribi namazat vošćilpn da bude glatka, a na jenon kraji se 
na nju zaplete šćetina od prasca, ku do polovice rascipe da se more 
zaplest s krajen od dretve. Ako se postol raskida ali razdere ozgora, 
ontrat ga je tribi zakrpat, a ako se razdere poplat, ontrat ga je tribi 
počit. Škornje ne bi ovdl bilo tribi deboto ni spominjat, zač se nigda 

nisu nikad obuvali, a i sada jih retko kada nose samo mornari. Jena 
sorta visokih fureških postoli, ke nisu sprida otvoreni, pok nimaju ni 
žiižanj, ni oćet, ni zajika, zovu se laštiki, a to zato zač imaju i z jenS 
i z druge bandi po jenii krpicu od lastika da se moru rastezat kada se 
obuvaju i zuvaju. 

Glavu su naši stariji pokrivali s beritun. To je bila koti kapa, ma 
deboto njoj nanka ne pristoji to ime, zač kapa je kapa, a berita je bila 
koti jedon mažić spleten od voni. Široka koliko i glava, a doga i do 
dva lohta. Kolura je bila črnogai ali škuromodroga, a na kraji je imiva- 
la dosta dog čuf. Kada su ju pokrivali, ontrat bi ju na đni za jeno če- 
tire prsti ođvrniili na von, i to je stalo okolo čela i okolo glavi, a on 
veći gorinji đel bi prehićivali priko glavi, pok njin je to zajeno š čiifon 
viselo odzada do pol skini. Malo šuperbiji mladići (nigda su govorivali 
— fantini) bi ju bili prehitili i na livu stran da njin visi priko ramena. 
Berita se je od sve naše nošnje najviše držala, i ja još pametin da su ju 
nosivali moj pokdjni stari njegovi brati, a moji prestrici. Po imenu mi 
se para da to ni bilo pravo domaće pokrivalo, nego da su nan ga prne- 
sli Vnečane. 

Potla, ma čuda košnje, su bili počeli nosit moderne klobuka s kre- 
juti, a drugi pok napošne kapi s tvrdin frontlnon znad očuj, a zvali su 
jih rasketi. Marinerska kapa se i donos još zove bunet. 


Ženska narodna nošnja 

Ženske sviti su čuda lipje od muških. 

I ženske imaju, koti i muški, gorinje i dollnje oblačilo. Dolinje, to 
su: maja ali majica, mutandi, fris i stomanja, a gorinje: suknja, koliga 
kamižot, župica i traveros. Od pokrival je tribi spomenut: tumban ali 
rub, dubjenoc, rub'oc ali facol i klobuk, a od obuće: hbjevi, postoli i 
kopice. 

Majice su siguro bili od domaće voni, a potla su kupovali one od 
bumbaka i od vonice. Mutandi su najprvo delivali od lana, a potla su 
jih kupovali ali delivali od kupnenoga platna, od batudi, od satena i od 
drugoga beloga platna. Tako su delali i frisi. To su bili koti dolinje 
kamižoti, samo nisu bili onako nabrani koti gorinje, malo su bili kraće 
od kamižot,- da jih se spod njih ne vidi. Od pasa nazgoru su imeli po 
dvi purančice priko ramen, na kih su vlseli. Kagođ ženska, ma najviše 
divojki, jih je imivala na sebi i po pet-šest, a soki dolinji je biva sve 
uži, a to zato da se ne vide nogi, kada se va tonci jako širi. Zato su i 
frisi imeli na dno okolo naokolo uske mrižice ali rakamiće. 

Starinska ženska stomanja je bila deboto koti i muška, samo je gori 
bila čuda gušće nabrana, okolo vrata jdimela lipi, dosta široki mrižice 
na von prevrnjeni, a po škujicah od mrižic je bila vodijena ali priši¬ 
vena koti na zubiće uska, čovjena zelena ali modra osiižica. Rukavi su 

bili čuda šire od muških, na kraju poli zapešća su bili jako nabrani i 
stišnjeni, a priko pesti su imeli onako fanj široki mrižice ali rakami. 
Ženske stomanje nisu pod vraton imeli dušice ni bužetice, nego su se 
veživ'ali s tonkun fižujelčicun na dvi poriče. 

Suknja se je đelivala od bedeni, a ona za veće blagdoni od sukna. 
Suknja od bedeni ali kamižot od kamhrika, to je deboto sejeno, samo 
je ona lipja i finija i draža od kamižota, on more bit i od strusnijega 
platna, i zato su suknju oblačili samo na veće blagdoni i kada su hoji- 
vali na pir. Donos ne bi više nijedon reko suknja, to se je već posve za- 
boravelo, i sada je sve — kamižot. Suknja je bila doga deboto do kičic, 
gori uska, a doli dosta široka, za pason dosta gusto nabrana lipo je stala 
za životon i zdolu je đelala lipi gibi ali nabore. Pasoc je na njoj širok 
četire-pet prst, od šaroga platna s rožicami, a mogo je bit i šćeto 
čovjen. 

Odzada ima vosrid kas zapleten s osiižicun s prvicami od kakovagod 
tvrdoga platna i na njega su prišveini puranki, ke redu soka na svoju 
bandu priko ramena i znova su sprida prišveni za prvicu. Da bude 
suknja još lipja, uživali su dat na sukno naštampat kakovigod rožice, 
malo, malo, za jedon vlas svitlije nego je bilo sukno, a to se je delivalo 
va Vnecih ali v Riki, i takova suknja se je ontrat zvala: mangana 
suknja. Soka suknja je na dno imela okolo naokolo čovjene ali žote, 
a i črne ukrdjki. Malo više od ukrojki su užali bit prišveni po tri-četire 
črne ali čovjene ali modre ali njade tonke osužice kordunlće. Nigda su 
bivali prišveni na ravno, nigda na male valiće, a nigda koti na male 
kčisiće, to će reć koti na zubiće. Va staro vrime je divojka - kako pra¬ 
ve stari judi — stavjala tu jenii osužicu, kada se je prvi put napovi- 
dela, drugu, kada se je napovidela drugi put, a tretii, kada se je napo- 
videla treti put. Okolo kolen su bili nabrani od same suknje jena ali 
dvi tajki četire do pet prst široki. Čo je bila šira tajka, to je i suknja 
bila štimanija. S prave bandi je suknja imela žep za facolić ali rufčić, 
a i za kigod šold, ako jih je bilo (magare za limozinu). 

Kada je bilo jako zima, ontrat su ženi nosili koiigi. Kotiga je bila 
udelana od deset-dvatnajst kožic od janca ali od ovce. Kada bi bili 
ubili janca ali ovcu i kada bi oderali kožu i osušili ju i pripravili kako 
tuka i kako je tribi, ontrat bi na njoj odrizali vratina i okraki pok bi 
bila ostala samo kožica na četire kantuna. Kožice su ontrat strojlli, i 
potla jenii za driigu zošili, ma tako da vona bude oznutra, a mezdra 
ozvona. I kotiga je, koti i suknja, bila gori uža, a doli čuda šira. I ona 
je imela gori široki pasoc, prvice i kas, a doli su njoj istešo bili ukrojki 
od napošnčga čovjenoga sukna — od skrleta. Znad ukrčjak je i kotiga 
mogla imit čovjene, pijane, žote ali škrlatne osužice na kasiće ali na 
valiće. Kotigi su se nosili samo v zimi, a i bili su jako tepli, ma i dragi. 
Jena kotiga je guštala i do dvajset fijorini. Delali su jih kotižari, pok 
ćete još i donos nać pridivok — Kotlžar ali Kotižarić. 

Na suknju, na kamižot i na kotigu se je sprida opasiva traveros. To 
je bila koti jena krpa na četire kantuna, doga samo do pod kolena,, 


najviše od kupnenoga platna, so šarimi rožicami, a kađagod i šćeto 
čovjena ali škuročovjena ali njada ali modra, s kordunićen okolo. Tra¬ 
veros je bi gori nabran na dogu fižujelku, s kun se je veziva odzada 
okolo pasa i tako je vise sprida. Nigda je bi mal, mal, a potla je se po¬ 
malo naraso deboto do dna suknje. Stare ženi su mi pravili, da se va 
staro vrime ni nosivalo traversa, nego da su ga - koti i facol okolo 
vrata - pred osondeset-devedeset let bili prnesli nikakovi mišijonari. 

Župica se je nosila samo va hladnijih štajunih. I nju su delali od 
domaćega platna, od bedeni ali od sukna, a potla su platno i kupovali, 
pok se je delala od bumbaka, od frustanja i od sokakovera drugoga 
platna, one malo boje i od finogai puna, koti i sve driigč oblačilo. Žii- 
pica je dosezala samo do pasa, a krojili su ju dosta tesno, da lipo stoji 
za životon. Imela je zadnjicu ali pleća i dvi spridnjice: livu i pravu, ke 
su se sprida zakučivali samo s dvlmi kiičicami, aš je vrat bi jako na ši¬ 
roko skrojen, da se na pfsih vidi stomanja. Rukavi su na župici bili 
dosta uski, a na dno, poli zapešća su bili na von odv'rnjeni, pok su i 
to zvali prevratki. Soka župica je bila okolo obrubjena: naprvo je ime¬ 
la prišivenu čovjenu ali žotu osugu od svili okolo dva prsta široku a 
ako se je žalovalo, ontrat črnu. 

Ako je bilo jako zima, ontrat su i ženi uživali oblačit i domaću belu 
mayu od voni, ka je tražila va župicu, samo je bila malo, malo doja i 
komodnija, a i ona je okolo bila obrubjena s kakovun šariin ali črnua 
krpun ali osugun. 


Tumban ili rub 

Na glavu su ženi stavjali tumban ali rub. To je bilo pokrivalo od do¬ 
maćega platna, nigda od bumbaka, a nigda i od bumbažini. Bi je dog i 
a okolo pol nogi širok. Tumbani su bivali najviše 
beli ah žotb po dojini su z jene bandi imivali prišveni male čufiće 
čovjene, J*ele, zelene, modre, njade i od sokakovera kolura, kadagodare 
su imeli utkani i rediće od svili, a na obidvih krajih su užali imit frdn- 
zice, pasiće i rak'đmiće, a kađagod i kakovi rožice. Divojki ali goličini 
su tumban veživali ali slagali na glavi - priko limena i zatilka na tri 
j ef ^ n ^ ra j bili spustili priko uha, da njin visi zdolu na prsih, 

a drugi je bi spušćen z druge bandi, pasiva je diboko pod bradu i 
ontrat bi ga zahitili priko ramena, da visi na plećih. Stare ženi su ga 
po nagusto vezivali okolo glavi i jedon put pod bradu, ma tako da je 
na jenu i na drugu bandu nad uhon dela koti roščiće. Vezat tumban na 
g avu i po mladu i po staru je bilo dosta teško i to su se pritendili one, 
ke su ga znali lipo vezat. 

t je va kući bila žalost, ontrat rub ni imel ni čufić, ni rožic, ni 

ranzic, još bi ga bili — koti i druge sviti — i počrneli ali ponjađili, a 
1 P°žoteli. Za črnit su va vodi kuhivali saje, šiškvi i galviće od 
autca. Za monju žalost, a to je bivalo već na tri-četire leta su uživali 

sviti ponjadit. Zato su v,a vodi kuhali koru od jesena. Potla su znova 
na leto-dva za još monju žalost robu požoćiv'ali. Za požotit su robu 
kuhali va vodi, va kii su najpre stavjali žili od ruja. 

Odo toga je kolur hita malo na čovjenasto, a za šćeto žoto su uma- 
kali robu va kuhanu vodu od žafrana, a tih rožic je bivalo sokuda po 
balatiirah i po v'rtih. 

Rubi i tumbani su od sve nošnje najprvo nestali. Potla su starije 
ženi pokrivali na glavu široke bele, šare i crne rilfce ali facdli, a di- 
vojki su najviše hodeli otkriveni. Riiboc je bi na četire kantuna, po 
priliki jedon metor dog i toliko širok, okolo naokolo zarubjen. Pre 
nego bi ga bili pokrili, najprvo bi ga prevrnuli na duplo, tako da dva 
kantuna, ke stoje jedon kuntra drugomu, priđu jedon na drugoga i 
sada je facol ime tri dupla kantuna, ontrat bi ga po dojini još jedon 

put pregibali koti na jenii tajku od četire prsti, i tako bi ga ontrat 

pokrili na glavu; dva kraja bi priko ušuj vezali pod bradu na jedon 
iizol, pok bi njin pod bradun viseli one dva repa, a treti je na duplo 
vise zada priko vrata. 

Stare ženi su do pred malo vrimena nosili i crne, široke, pustene 
klobuka. Ove klobuki su imivali vosrid mali k'apić jeno četlre-pet prsti 

visok, a okolo njega je bilo ravno i tvrdo krilo istešo toliko široko. 

Klobuk su pokrivali na ruboc, a i prež njega. I goličini su nigda, ma 
zđavni, nosili klobuka, a za moga ditenstva su mu se već i rugivali. 


Obuća 

Ženske bojevi su deboto koti i muške, samo njin je noga monja, 
malo su doje i priđu do kolen. I njih pletu od domaće voni, samo su 
čuda živjega kolura nego muške. Užali su jih vavik kolurat na crno, na 
modro, na čovjeno i na škuročovjeno. Mogli su bit ščeti, od jenoga 
kolura, a kadagod su imivali na sokoj bandi, oznutra i ozvona ušveni 
ali upleteni koti kitice od rožic. Najviše je to bilo upleteno od modre 
ali od zelene ali žote vonice. 

Potla su se kupovali i bumbačne hojevi. 

Nevestica je vavik nosila škrlatne hojevi s rožicami. 

Nigda su goličini nosili soku hojev od svoga kolura, jenii čovjenu, a 
drugu zelenu, ali modru, ali kako je već bilo. 

Ženske postoli su monje i leštije udelani nego muške. Zai tačić-dva 
su morđa bili više od muških, ma nisu imeli visokih tak. Delali su jib 
od bele ali od črne tonke naplati, a kadagod i od beloga, ali črnoga 
tvrdoga platna. Oznutra su bili fudrani s končenin platnon. Vavik 
su bili base, i okolo nogi su bili obrubjeni s uskun čovjenun, modrun 
ali zelenim fižujelčicun. Meju poplaton i naplatim su užali imit okolo 
naokolo tonku belu ali zelenu kožicu, i to su zvali centa. Naprid su 


imeli male fjočice ali gropiće od žote, zelene, modre ali čovjene 
osužice. 

Ako su naprvo bili skrojeni na ušice, ontrat su se oba ušica veživali 
s tonkimi usužicami na fjočić. Koti i muške, tako su i ženske postoli 
bili od jene nogi, a to ce reć da se je soki postol mogo nosit na jenii 
i na drugu nogu. 

Nasokidan su nosili strusne postoli prez centi, prez osiižic i prez 
fjočić, a potla kada su juđi osiromašeli, ontrat su i ženi i goličini no¬ 
sili po kući, a najviše i zvon kiiće kopice, ke su sami soka za se doma 
delivali od starih kfpin. Najpre bi na nogu mirili i od harti udelali 
furmu za poplati i za platno ozgora, a ovo je bilo od jenoga bokuna 
pok je tražilo koti va jenii široku i dogastu potkovu. Ontrat bi zistrigli 
od jakih starih krp najpre pet-šest poplat i te bi tvrdo i nagusto pri- 
šili jenoga na drugoga. Poplati su bili od jenoga bokuna i peta i plo- 
sno. Na poplatih su najpre probijali škujice so šilon i ontrat su jih skii- 
pa šili s napošnun velun iglun. Taki nisu nikad delali. Kada su bili go¬ 
tovi poplati, ontrat bi na gorinjen platnu spojili one dva kraja od pbt- 
kovi, zosib bi jih zgoru jenoga za drugoga, a ontrat bi to prisili okolo 
za poplati i^ kopice su bili gotovi. Takovi kopice šiju i nose još i donos. 
Kada ostare i kada se već i raskidaju ontrat jih još zovu i papučini, a 
kadagod i cavatim. 


Nakit 

Muški se, jako ne načinjaju. Moj pokojni stari i njegovi vršnjaki su 
jos nigda nosivali jedon tonki rećinić od zlata, i to samo na pravon 
utn, a nikad na livon. Njihovi dica već ga nisu nosili. 

^ Potla, ma čuda košnje, je bila prišla va modu faša okolo pasa i 
sjarpa okolo vrata. Mladići su vavik gjedali da budu lipo i šesno 
spravm. Va ton su njin pomogivali najviše sestri. Soka sestra je reji- 
va a svoga brata. Bratska jubav se je čuda vijivala i na robi mladića. 

, . “ 1 _ a “ lc ne bi mare da se šesno oboče i spravi, ontrat bi mu se 

kigod naruga: »Ma si naređon!« 

Nasokidan se je delivalo i zato su bivali obočeni kako ši ši, ma za 
ag on se je oblačilo sve čisto, zgibano i šumprešano, a to su sve đe- 
an sestn, a ako ni bilo sestri Sntrat matere i bratučedi. I rožice su 
endih sadili i zahvali - najviše sestri, a to će reć divojki, a i bivalo 
T, 1C „ Sol t uda 1 sbkakoverih. Više nego donos. Po vftih, po đvorih, 
vsi; -f-.’ - P ?- ZldIćih 1 P° PoneStrab. Po vrtih i po dvorib su imi- 
i soke sorta sipum, 1 hjanderi, 2 ontrat sv. Antona rožice ali ži/, s 

Ruže — Rosae . .. 

Oleandar - Nerium Oleanđer L. 

Ljiljan — Lilium eanđiđum 

lusmarin , 4 konjiće 5 modre i pijane, šempreživu , 6 zijavice,’’ |«#«4, 8 
kompirice , 9 marčenice, 10 meti ali metvicu; 11 po balatiirah, po zidlćih 
okolo kuće i po poneštrah (va l'atah i va loncih i lončićih) se more naj¬ 
više vit: zvončiće ali kampan'elice, 12 škrlatnice, 13 kih je više sorat koti 
i kalafuri , 14 rumaniju, 15 fijdlice 16 mažuranu 17 i bališ. 13 

Od đibjih rožic najvole lećuni , 19 bošćaki, 20 sopelice, 21 drjtmavice 22 
i kilš. 23 Ove rastu sokuda po putih, po vrtih, po umejkih, po drmunih 
i po komunadi. 

Bališ i mažuranu su nikako naši judi najvoleli, pok su i stari i mladi 
vavik noslvali male kitice od njih ali v ruki ali za uhon, a lcadagođare 
i v ustih. Stare ženi su uživali nosit v ruki i pero od metvice, a v zimi 
i od kuša. Sve to lipo vonja, a lipo je i vit. S balison, a kadagod i s ma- 
žuraniin se mrtvoga kropi i zlamenuje. 

Mladići ali fantini su imivali užancu nosit na prsih va bužeti od ko- 
ralina na jaketi jenu kiticu od balisa i va njoj čovjeni, ali šari ali beli ka- 
lafiir (vavik samo na livoj bandi!) i to samo na nediju, na blagddn i 
na piru. Zato se je nigda i kantivalo: 

»Lipo je imati na prsih rožicu. 

Još je lipje imat pred dvoron jupčicu!« 

Kada su mladići hojivali pod levu, ontrat bi on, ki je osta za soldata, 
stavi na klobuk zgibanu onu kartu od levi, a ki nisu ostali, oni niš, i po 
ton se je znalo ki su ostali za soldata. Ako ki od njih fuma verjinije, 
ontrat pre nego zapali verjiniju, najpre zitegne onu slamicu ž nje i za- 
đlje ju za klobuk da se vidi koliko jih je pofuma. 

Ako bi se ki mladić bi onako koti pritendi, ma to ni bila oholija, 
nego više užanca, ontrat je kapu ali klobuk nosi malo nahero, a do- 
najliš potla, kada su već bili počeli nosit čufi na glavi, ma to ćemo 
potla vit. 


4 Ružmarin — Rosmarinus officinalis 

5 Zumbul - Hyacinthus orientalis 

6 Smilje — Helichrysum italicum 

7 Zjijevalice — Antirrhinum maius L. 

8 Krizanteme — Teucrium ... 

9 Georgine — Dahlia variabilis 

10 Sunovrati — Narcisus . .. 

11 Metvica — Mentha piperita 

12 Fuksije — Fuchsia ... 

15 Pelargonije - Pelargonium ... 

14 Karamfili — Dianthus cariofillus 

15 Šeboj - Cheirantus . .. (zovu ih i fratorske rožice) 

16 Ivančice - Leucanthemum ... 

17 Mažurana - Origanum Majorana tenuifolia 

18 Bosiljak — Ocymum basilicum 

19 Ljubice — Viola odorata 

20 Ciklama — Cyclamen europaeum 

21 Jaglac — Primula veris L. 

22 Visibabe — Galanthus nivalis L. 

28 Kadulja — Salvia officinalis 


Ženske su se čuda više načinjali od muških, kako smo već videli po 
svitah. One su nosili, a i donos još nose rećini ali rećiniće na ušiijih, 
korali i korduna okolo vrata, puntapeti, batičice, medajice, srca, kri¬ 
žiće i sidra na prsih, a prsteni i verice na prstih. 

Rećini ali rećiniće su vavik pari, i ženske jih vavik nose na obadva 
uha. Ako rećinić ima doli obišenu koti jenu tikvičicu od zlata, ontrat 
se je ta tikvičica zvala pendun ali penduruć, zvončić, štombolčić, a ako 
je na rećinićih bi on mali črni šlovičić, ontrat su se rećiniće zvali i 
morciće. 

Okolo vrata su đivojki nosili koral ali koraUć. Ako je koral bi pravi, 
ontrat je biva čovjenast, a mogo je bit i od peružini, od grani, a i od 
prostoga stokla, i ontrat su ga zvali dibji. Okolo vrata su stavjali i kor- 
dun ali kordunić, a vise njin je zdolu do prs. To je nai zlatnih veriiži- 
cah biva zlatni medajun, vosrid je imiva male vratošca, ke su se opirali 
i zapirali, a nutri je bivala kakovagođ sveta sličica ali druga kakovagođ 
spomen, a potla su nutor stavjali i litratiće od svojih, a kadagod morda 
i od’ frajara. Ako je kordunić bi monjl, ontrat su ga zvali i bošćić. I 
starije ženi su nosili kordun, ma ne na zlatnih veriižicah, nego na osii- 
žici ali na konci od črne svili. Već su jako zdavni prestali nosit kordu¬ 
na, a mesto njih su potla nosili na veriižicah ali samo zlatni križić ali 
»veru, ufam i jubav«, a to su bili: križić, sidro i srce. 

Puntapet , to je bila jena sorta batičice, koti nikakova vela igla, ka 
se je ođzada zakučivala, a napriđ je imela ali kakovi napošne rožice, 
ali metlja, ali miihu, ali čelu, pavenčicu, bumbara, kušćericu, potko¬ 
vu, ali čogod drugo. Vavik se je nosi n,a prsih, a rabi je i za lipotii i za 
ča zakiičit, ako niš drugo, ontrat kakovu pravu rožicu. 

Ako je doma bila kakova žalost, ali se je koga žalovalo, ontrat se od 
svega toga ni niš na sebi nosilo, a rećiniće bi bili omotali so črnun 
svilun, ali bi jih bili zineli i mesto njih stavili v uho črni končić istešo 
od svili. 

Prsteni su retko nosili ni divojki ni mladići dokla nisu bili frajari, a 
mladići nanka toliko ni potla, nego kada bi već mladić ime frajaricu, 
i to ne vaje, kada bi se bili počeli pejat, nego već pred san zakon, 
ontrat bi mladić bi stavi vericu, a divojka prsten i vericu, ma na pravu 
ruku, a kada bi se pozakonili, ontrat bi prsten i vericu premoknuli na 
livu ruku, i po ton, na koj ruki nose vericu, se je moglo znat su fra¬ 
jari, ali su već i oženjeni. 

Na prstenih su ociće, a verica nima očića. Očiće, to je kamičić od 
dijamanta ali od bisera i to su ontrat dragi prsteni, a more bit i od sto¬ 
kla, ma_ takovi se nikad ne kupuju, nego samo ako se prevare, a ontrat 
su prsteni cenije. 


Češljanje 

SC na kratko. Nigda 1 , ma to jako zdavni, su odzada no¬ 

sili kavijadu. To bi bili za vraton pustili okolo tri-četire prsti dogi vlasi, 


230 


231 


Ja bi njin bili stali odzada priko jaketi. Ja toga va Dobrinji više ne 
pametin, ali son vide na Dubošnici, da su još niki starci nosili kavi- 
jađu. I brili su se najviše do gola, a bilo jih je dosta, ki su pušćali mu- 
staće, niki kraće, niki doje. Ako bi ki nosi vele mustaćini, ontrat mu 
ni falilo ime ali pridivok: mustaćin. Kadi i kadi ki, ma jako retko je 
nosi b'afi, to je bilo na tempijah z jene i z druge bandi do pol uha, a 
jenoga pametin, da je nosi i mušicu na dolinjoj usnici. Tako pametin 
i jenoga, ki je nosi dosta velu, ma ne dogu bradu. To je bi pokojni 
stari Zvane. On nan je školu tenđi: zmeta, pra, čisti, redi i zvone soko 
jutro, kada je bilo poć školu, a zvon ni biva na školi, nego na crikvi 
sv. Antona, pok bimo se bili - dičina - ruglvali »da se je stari Zvane 
za bradu obisi« ... (Dica kot dica, a bi je jako dobor — Bog ga pomi- 
luj). 

Brili su se s brivatnun brltvun, a pre toga bi se dobro nasapunali 
s pinelićen. Briti su brusili na glatki (crni) brusdc ali brušcić, a potla 
bi ju bili malo nalohko pasali na centurin. Soki je svojii briti jako čuva 
i pazi, pok se je i uživalo reć da se »briti, ženu i pipu ne srni posudit«. 

Striže se so škarami i š češjen. Češoj more bit veli i mali, gusti i 
retki češoj. Nigda su se strigali posve ali do gola, a potla je bila prišla 
moda, da su od timena naprvo pušćali malo doje vlasi, i tako su jih 
nazđolu ravno česali, a najzad su bili počeli delat cuf. To bi bili na 
livoj bandi š češjjen udelali prodijok, pok bi one kraće vlasi z live 
badi potegnuli zdolu kuntra iihu, a one doje na pravu bandu, malo bi 
jih začesali zgoru i nazad, a kigod malo šuperbiji bi još bi nad pravin 
okon udela od vlasi mali kolombarić. 

Odzada su se jako podstrigali, a to se je uživalo reć i oboćasit. Stri- 
gli su se i podstrigali sami meju sobun: otoc sina, sin oca, brat brata, 
sused suseda, zač napošnoga brijača ni bilo (za moje pameti je potla 
gradi (to će reć va Dobrinji) strigiva i brijiva pokojni Miitić.* Pok 
ako bi ki koga slabo (na jeno rečeni ne ravno) ostrigo ali podstrigo, 
ontrat su mu se drugi ruglvali, da ga je »oboćasi na skalini«. Ostrlženi 
vlasi su spravjali na kiipoc i zabadali kadigod va dvori ali okolo kuće 
va škiiju od grumače, da jih ne bude na Sudnji dan kuda tuda iskat! 

Ako ki nima vlasi, njemu reku, da je plišjiv. 

Ženske se nisu nigda ni strigali ni podstrigali, one su nosili doge 
vlasi i upletali su kosi. Ako i ne s^p, ma većinun nastoje ženske, ai do- 
najliš đivojki, da njin glava bude Cista i urejena. Za uredit glavu vaja 
najprvo rasplest kosi, oprat glavu i ontrat se očesat. To se dela jiitron 
rano; ako se ima vrimena more se i vodne, a je žen, ke to delaju i ve¬ 
čer. Ako bi ku žensku glava pojid'ala i ako bi posuminjala, da ima koga 
čenca, ontrat bi pozvala ali sestru ali mater ali hćer ali suseđu, pok bi 
seli kadigod zvon kuće na sonce, jena bi drugčj stavila glavu na krilo 
i ontrat bi ona druga pomalo prebirala s prsti po glavi, i ako bi našla 
koga čenca ali njidu, ontrat bi i jeno i drugo žnjavila s nohti od palac. 

* Bio je gluhonijem, i otud mu nadimak. 

Potla bi onajsta namazala glavu s petrojin i dobro bi se očešala s gustin 
češjen. Retko kada se čuje, da bi ki imejčenac, zač to je vela sramota, 
a ni takovln ne fali ime: čenčar ali čenčdKa. Ako ki nima urejeni i po- 
česani vlasi, kako tuka, ontrat mu reku, da je raspehjan ali raspehjdna, 
a ako bi t6 bilo lempre, mogli bi mu se i narugat i ime nadit: pehja- 
nina, oskubjencina ali pehjačina, skubjina, čubuja. 

Kada žena opere glavu, ontrat je tribi raskust i raščesat vlasi s velin 
retkin češjen, a potla s gustin još čuda, čuda češat i zičesivat pol vlasi 
na jenii, a pol na drugu bandu. Kada se je žena tako dobro očešala, 
ontrat udela vosrid glavi prodijok uplete najprvo jenii kosu z jene 
bandi i kada priđe pletuć deboto do kraja kosi, zaplete va nju upletok 
od črne fižujelki i š njin ju veže na kraji da se ne bi raspletala. Potla 
počeše i drugu bandu, uplete i drugu kosu i na kraji zaplete drugi 
upletok, sveže upletki zajeno i kosi su gotovi. Sada jih odzada nad vra- 
ton prekriži jenii priko druge i ona z live bandi re okolo glavi zađ pra¬ 
voga uha, a ona s prave bandi zad livoga uha zgoru vosrid timena, 
snova se prekriže i vraćaju soka na svojii bandu istin puten pod zati- 
lok i tako ostanu. Ženi su se češivali na glatko, a divojki s ovako obo- 
vijenimi kosi potegnu vlasi malo, malo naprid, pok bi se vlasi nad če- 
lon malo nadvignuli i udelali koti jedon valić. Sada bi s forketami od 
žice ali od kosti fermali kosi, da onako ostanu okolo glavi, a dai ostane 
i on čiif ali valić nad čelon, uživali su kadagod zabost zad njega i na- 
pošni malo zavijen češjić. Ako je ka divojka ali goličina imela još i 
frinkelasti vlasi, ontrat je te frinkeli i frinkelice još više načinjala, a 
to se je jako štimalo. 

Donos više nijena ne nosi kos, nego imaju sve kratke vlasi, ma pa¬ 
met sebojinda ni nlš boja ... 

II 

PLAČIVICE 

(Osebujna vrsta vila u Dobrinju na o. Krku) 

Ne bi se moglo reći da je namjerno i organizirano skupljanje narod¬ 
noga blaga baš najsretnijei, najprikladnije i najuspješnije. Štoviše, takvo 
skupljanje, osobito ako se poduzima danju, kada su seljaci zauzeti svo¬ 
jim poslovima, može katkada biti i štetno. Skupljači dolaze u selo izne¬ 
nada, možda čak i u skupinama; ispitanici — zapravo seoski »znalci« — 
lako se zbune, najčešće se ne snalaze, govore jezikom koji se ne govori 
nigdje na svijetu, a najmanje »pričaju« svojim pravim rođenim narje¬ 
čjem, mucaju i zamuckuju, razmišljaju i domišljaju se, a sigurno što i 
domeću. 

Nema sumnje da bi mnoga narodna priča, praznovjerica ili običaj 
umnogome ispali drukčiji, sigurno potpuniji i vjerniji kad ne bi bili 

naručivani i kao takvi bilježeni i zapisivani, nego kad bi se zapisivali 
onda kad nastaju spontano, kad se pričaju i iznose na posebnim, po- 
najčešće večernjim sastancima (sijelima, prelima, hladovima i frajevi- 
ma), na skupnim gospodarskim radovima (mobama, mljevenju maslina, 
komušanju kukuruza itd.) Ti su skupovi prave, izvorne, neorganizira¬ 
ne revije narodnoga seoskog života. 

Na takvim sam sastancima i skupovima i ja čuo mnogo toga »od 
strahi«, »od kudlahi i skrsniki«, »od malići«, »od štrigi i mor«, a i o 
ostalim osobitim i nadnaravnim bićima. Tu sam saznao za sva mjesta 
»kadi straši« (na Ogrenon, poli Duhova klanca, va Janči, ali i na »svih 
raskrižjih«), tu sam saznao tko je sve »kuđl'ah« ili »skrsnik«, koja jei 
žena »štriga« ili »mora«, a upoznao sam se, štoviše, osobno i sa sta¬ 
rim, mršavim i koščatim »skrsnikon«, koji me je — upirući se o kvrgav 
drenov štap, uzdignutom lijevom rukom i raširenih dugačkih prstiju — 
uvjeravao kako on i mene štiti i brani od »kudlaha«, kad god mi noću 
prijeti opasnost. 

— Čo nisi nikad ču, kako kadagođ v noći padaju okolo tebe kami- 
čiće? - upita me značajno stari Polonić, poznat kao »skrsnik«. - Viš, 
to ja hitan zai tobun i odvraćan te od perikula, od onih prokjetih 
kudlahi . . . 

Na takvim sam sastancima saznao kako izgleda »malić«, a doznao 
sam iz iskustava i »sigurnih, nesumnjivih« doživljaja pojedinaca, kako 
su ga zaista vidjeli, kako su zaista čuli njegov smijeh i hihotanje te 
kako mu je zlobna, ali ne i opasna narav. 

Jednom nas je tako »na fraji« uvjeravao jedan suseljanin - nešto 
stariji od nas ostalih momaka - kako je, krenuvši nešto kasnije nave¬ 
čer »zo Šugar, kadi smo huškali«, naišao »na Melinah« na krasnoga 
bijelog konja kako mirno pase. On — onako umoran od duga pješače¬ 
nja i ružna puta — pomisli kako bi bilo da ga uzjaše i tako nastavi put 
do sela Gostinjca, dobar sat i po hoda od toga mjesta. S misli prijeđe 
odmah na djelo, te kako je slučajno imao uza se i komad nekakva ko- 
nopcai, zauzda kako—tako konja, uzjaha i — konj jurnu ... ali takvom 
brzinom da to više nije bilo »đrčani, nego leteni, a spod zadnjih kopit 
su zad nas frcali iskri, kako da bi put bi posut so žerafkun. Nit son 
vide kuda ni kamo letimo, samo je đrča, drča, kako da ga si vrazi nose. 
Kada smo tako drčali okolo uru, uru i pol, on se je ferma i lipo posne 
znova past, koti da ni niš bilo. Ja son se obrnu i pogjeda okolo - tot 
me je pripeja na isto mesto, otkuda smo bili i partili... Skoči son ž nje¬ 
ga doli, pusti i konopčić i se skupa, i biži ja zgoru bokon. Ma se nis 
više obraća nazad se do domi ... — zaključi naš pripovjedač. 

Isto tako lijepih i zanimljivih stvari moglo se čuti kada su se za du¬ 
gih zimskih večeri »glavice lupali«. To su susjedi jedni drugima poma¬ 
gali bijeliti kukuruzne klipove ili komušiti. Tu bi se obično našlo i po 
nekoliko starijih ljudi — što muških, što ženskih — krcatih životnoga 
znanja i iskustva, pa ih je mladež znala često nukati i nagovarati da im 
uz posao pričaju »štorije« ili druge kakve svoje doživljaje. 


Jednom smo tako — sjećam se — »lupali glavice« u pokojnog Ivića 
Franova. Bilo je to nekako neposredno poslije prvoga svjetskog rata. 
Ivić Franov — tada čovjek osamdesetih godina — bio je na glasu kao 
šaljivac, a ujedno i kao čovjek koji ne samo da zna »čuda štorij« nego 
ih zna »i lipo pravjat«. 

Te je večeri u njega bilo pola sela. Bili su tu poneki i od »Pafkovih, 
Matešovih, Drkuničić, Šveričinih, Jurjinićevih, od Švatorić, Šundlć, 
Šimić i drugih. Ljetina je te godine bila dobra, a i »frmentun« je bio 
dobro ponio. Bila je to godina kada se narod bio jedva nešto malo od¬ 
morio od rata i oporavio od gladi. 

Sjedili smo oko golema kupa »glavić od frmentuna. Svatko je pred 
sobom imao hrpu kukuruznih otpadaka, »vlasin i čutin«, dok se nali¬ 
jevo odbacivalo »čisto i bel5 peri«, koje će se upotrijebiti za »slamnji- 
cu«, nadesno su se odlagale žute »olupane glavice«, od kojih su na sva¬ 
koj ostajala po »dva pera« da se mogu dvi i dvi glavice«, tj. četiri klipa 
čvrsto svezati zajedno, od čega nastaje »konjić«. Za vezivanje je po¬ 
trebna posebna vještina, pa to obično rade dva-tri starija čovjeka, dok 
im ostala družina priređuje i namiče »olupane glavice«. Večeras su »ve¬ 
zali« kućedomaćin Ivić Franov i moj prastric Miko Drkuničić »z Oriho- 
ve«. Vezani se konjići vješaju na prutove, koji su paralelno pribiti o 
grede na stropu, i to tako da se dvije po dvije glavice ili klipa prebace 
preko pruta; sve se tako redaju »konjić do konjića«, a kako su pru¬ 
tovi podosta nagusto pribiti, »žbte glavice« vise jedna do druge pre¬ 
krivši čitav strop. 

Posao je te večeri tekao u živu razgovoru, kako to već obično biva: 
u šalama, dosjetkama, doskočicama, a bilo je dovoljno i pjesme, tj. 
»kanta i tarankana«. 

Kad je uneke posao već bio dobrano uznapredovao, domaćin ustane 
gotovo neopazice sa svoga mjesta, skine s »police« najveću »bukaletu« 
i spusti se »skroz kunturatu« u konobu, gdje se zadržao neko vrijeme 
dok se napunila tako velika bukaleta. 

— Ive, kaj si? — zovne ga stric Miko malko glasnije. 

— Evdi poli mene — ozva se šaljivo Ivić Franov iz konobe. 

A kad se vratio s punom bukaletom, i kad je ova zaredala od ustai do 
usta, pa kad je već i pjesme bilo dosta, stade ga mladež moliti da im 
»pravi ku god štoriju«. 

I on ih ispriča podosta, no meni se posebno usiječe u pamet jedna — 
kako on reče — ne »štorija« nego pravi doživljaj, jer mu se to »zaspra- 
ve pripetilo« ... 

A evo, što je to bilo: 

— Ste kada čuli za plačivice? — upita on zaokruživši pogledom okolo. 

— Ne, ne, ne — padali su odgovori, premda su sigurno, barem oni sta¬ 
riji, već štogod o tome znali. 

— Ben dobro, ću van pravit — nastavi on, a ja naćulih uši da mi ne 
bi što izmaklo. 

Strah, koji je već ođ dosadašnjih nekih »štorij« bio obuzeo većinu 
družine,' sad se pogotovu odrazio na svim licima, te smo svi stali slušati 
ušima, očima i ustima. 

- Ne bin van zna pravit kada je to bilo - stade on pričati - ma neka 
je pasalo i sih trejset-četrdeset let, ni više, a moglo je bit nikako pred 
Božić, ako ni na samu Lucijinu, kada smo mleli ulikvi va toši na Go 
stinci. Ne domišjan se više ni kih težak! smo imeli, samo znan da nas 
je sih zajeno bilo desetok. Okolo pol noće - već smo bili somleli prvu 
meju, naponili športi i jušto je već bilo počelo pomalo cidit ono prvo 
uli, verjino, kako se ono reče, kada smo šli zatin da će nan falit okruti 
za uli, zač dvi pinjati, ke smo imeli sobun, vaje je bilo vit, da će to bit 
premalo. Ni bilo ča, nego poć doma zet još kakov okrut. Ja son se 
spravi da ren ja, zač ki bi drugi mogo poć. Pogjeda son okolo, ako je 
kadi ča tribi i ako nan još ča rabi, i ontrat son parti pomalo. T'r ću prit, 
mislin, zavrimena nazad, dokla se naponi moštelić prvoga iila. Ni ni pol 
ure hoda od Gostinca do Svetoga Vida. Ren van ja tako pomalo i pri- 
den do Duhova klanca, ma ćemo reć, evamo još malo bliže, morda još 
kakovih pedeset do sto korak, i nikako mi se para, koti da je čut nika- 
kov plač zo Duhova klanca. Malo son posta . . . posliihnu ... i nis se 
prevari! £, čuje se, čuje ... Ne varan se ... Sve jače i jače. .. Sve bliže 
i bliže . . . Meni su se vlasi nasrhnuli, i . . . čo ću . . . kamo ću ... a ja 
skok priko grumače va on drmunić ... i totii son čučnu i pritaji se za 
jedon grm da me ni bilo ni vit ni čut ... samo son ja ču kako mi srce 
pod grlon dela bub, biib, bub... Pogjedan malo na livu bandu, tot re 
zo klanca plačuć desetok-petnajst žen, se va belih svilnih svitah, i redu 
se dvi i dvi . . . ma ni se niš čulo da hode, nego samo son vide ma na, 
koti da jih još i donos vidin kako se pomalo pomiču . . . dvi su hođeli 
naprid ... za njimi su četire nosili lipu, belu mrtvašku škrinju, pokri¬ 
venu s belimi mrižicami ... a ontrat su za njimi hodeli druge, se dvi i 
dvi . . . i plakali, plakali, Majko Božja, da van srce pukne . . . one lihi 
i on doloc onamo pred Mondinićevimi, sve je to ozvanjalo od njihova 
plača . . . Kada su prepasali sprid mene, ja son još malo posta ondi 
smiron, i se va strahu da se ne bi vrnuli, a kada mi se je videlo da su 
već dobro odošli i prepasali Pojiča, deboto jih već ni bilo ni čut, ja son se 
pomalo sta, znova son skoči priko grumače na put i — biži ja doma, ma 
ne tekuć ne, nego brzo hodeć, zač govore judi da se ne srni teć! V 
ušiijih mi je šumelo, kako da mi va njih se dobrinjske zvoni zvone . . . 

— Srića, da si ime kamo uć i da si se znaži! — primijeti stric Miko. 

— Zač? — ozva se više mlađih glasova s prizvukom straha. 

— Aš ki se na njih tref! na puti i ne ujde, on ondi vaje umre! — odgo¬ 
vori pripovjedač naglašujući riječ po riječ. 

Za trenutak nasta tišina, kao da je svima zapela riječ u grlu, tek se 
čulo suŠtanje kukuruznoga lišća, pomiješano s tihim uzdisajima. 

Netko je ponovo pokrenuo bukaletu, koja je svojim sadržajem pre¬ 
kinula težak dojam doživljaja. 

— A ste potla šli nazad va toš? — upita Osip Švatorić pružajući buka¬ 
letu svome susjedu. 

— A son, son, ma ne san! — odgovori lvić Franov. Zbudi son suseđa 
Antona Plovanića, pravi son mu sve čo je bilo i kako je bilo, i on je 
pok istešo šo s monun nazad na Gostinjoc. Kada smo prišli poli Duho¬ 
va klanca, niš se nismo obzirali ni na jenii ni na drugu stran, samo smo 
se zlamenali i do vrh boka poli Sobotić ni bilo od nas besedi. Ondi smo 
komaj malo zđohnuli i tako prišli va toš ... 

* 

U međuvremenu i naš se već posao bio primakao kraju. Nestala je 
golema hrpa kukuruznih nečistih tučkova i pretvorila se u dva velika 
kupa očišćenih žutih klipova ili glavica, povezanih u »konjiće«, i u 
nekoliko manjih gomilica otpadaka »vlasin i čutin«, koje će dobro po¬ 
služiti kao stelja kojoj od domaćih životinja, dok je čisto »peri od olu- 
panih glavić« preneseno u susjednu sobu, gdje će dobro doći kao obno¬ 
va i nadopuna domaćih »slamnjic«, na kojima će se — nakon teških 
dnevnih radova — odmarati moji dobri suseljani. 

Budući da je na kraju ispraženjena još jedna, posljednja bukaleta, 
razišli smo se u kasne sate svojim kućama. 

No, pitanje je da li je svako oko baš lako utonulo u uobičajeni san 
pod dojmom stravičnih priča o duhovima i »strahima«, a osobito o 
plačivicama ... 


TUMAČ MANJE POZNATIH RIJEČI 


aš - jer; 

čuda — mnogo; 



čuf , -a - resa; podulja, zavrnuta kosa 

balatura, 

, -e - terasa pred kućom; 

iznad čela, kako se obično nosi kao 

banda , - 

i — strana; 

ukras; 

bcs 9 -a, • 

■o — nizak; 


batičica, 

-e - gumbašnica; 

deboto — gotovo; 

batić, -a 

— čekić; 

delivat (delat) - raditi, izrađivati; 

batiida. 

-i - vrsta bijeloga platna; 

dibji , -a, -e — divlji; 

bedena. 

•i - vrsta domaćega platna; 

dog; doji, -a, -e - dug; dulji; 

Bodul , - 

a — naziv za otočane; 

dojma, -i — duljina i daljina; 

bokun , - 

- Una — komad; 

donajliš — pogotovo; 

botun , - 

Una — dugme; 

dožjlt, dožjllo — kišiti, kišilo; 

brukvica 

, -e — željezni klinčić; 

drag ; draži, -a, -e - skup, skuplji; 

bumbdk 

■aka — pamuk; 

duboc, dUpca i dUfca — hrast; 

bužeta, ■ 

i, bužetica, -e - rupa, rupica; 

dušica , -e — dugme za rublje; 

aen , cemjl — jeftin, jeftiniji; 

dvor , dvora — dvorište; 

r.enturin , 

-ina - kožnati pas, remen; 




facol; facolić, -a — rubac, rupčić; 

ćela , -i 

- pčela; 

fame ja, -e — obitelj; 

cenčdr, ■ 

■ara - ušljivac; 

fanj — dobrano; 

cenoc , cenca — uš; 

fermat (se) — zadržati (se), zaustaviti 

<cubuja , ■ 

■e — raščupanka; 

(se); 

fešta, -i - blagdan; 
fijuželka, -i; fijuželčica, -e — vrpca; 
fjok, -a; fjočić, -a — petljast ukras na 
cipelama, na prsima i si., a može to 
biti i kravata vezana na petlju; 
fjuba, -i — kopča (obično željezna); 
forketa, -i — ukosnica; 
fr'djar, -a — zaručnik; 
frdnža, -e — resa; 
frinkela, -i — kovrčica; 
frontin, -a zaslon na kapi; 
fruštanj, -anja - vrsta platna; 
fudra, -i — podstava; 
fudrdn, -a, -o - podstavljen; 
fureški, -a, -o - tuđinski, strani; 
furma, -i — uzorak; 

gali, galve; galvica, -e; galvić, -a - 
okrugla, glatka, abnormalna tvore¬ 
vina od hrastova lista, koju prouz¬ 
rokuje neki crv nametnik; 
goličina, -i - djevojka; 
g rop, -a; groplć, -a - slično što i fjok; 
inače uzao, uzlić; 

grumača, -e - zid od jednostavno na¬ 
slagana kamenja; 

guslnica, -e - gusjenica; ovdje - svi¬ 
lena buba!; 

g ustat — stajati, koštati; 
gvera, -i - rat; 

hlb, -a - hljeb; 
hdjev, •i - čarapa; 
hojivat (hodit) - ići, odlaziti; 
homo - hajdemo; 

je jih - ima ih (ljudi); 
je žen - ima žena; 

ka (kl, ka, kd) - koja (koji, -a, -e); 
kako šl ši - bilo kako, kako god; 
kambrik, •a — vrsta platna; 
kantun, - Una - kut; 
kas, -a - ako je nešto zubasto izreza¬ 
no, svaki se onaj pojedini zub zove 
kas; 

klčica, -e — izbočena koščica na gle¬ 
žnju; 

kjlnoc, pl. kjince - drveni klinčić; 
kolur, -a — boja; 

kopdnj, -anja; kopanjić, -a — u deblu 
izdubena pravokutna posuda za no¬ 
šenje zemlje; 
kopito, -a — kalup; 
koralin, -a — ovratnik; 
kordelica, -e — vrpca; 
kordun, -Una — ogrlica; 
kosi, gen. pl. kos — pletenice; 
koti — kao; 


krejut, -a — krilo; 
krosna, -an (pl. t.) — tkalački stan; 
kučan i kučića — muška i ženska 
kopča; 

kudlja, -e — kudjelja; 
kuntra — prema, protiv; 
kušln, -a, kušinlć, -a — jastuk, 
jastučić; 

lanceta, •i — probojac, šiljak; 
lancun, -und, lancunlć, -a — plahta, 
plahtica; 

iešt, -iji - pristao, pristaliji; 
leva, -i - stavnja; 
limuzina, -i — milostinja; 
lokot, gen. lohta - lakat (stara 
mjera); 

lumbrija, -e — kišobran; 

magare — makar, premda; 

maninel, ■ela - kolovrat; 

mažić, -a — vrećica; 

metij, -ij'a - leptir; 

mezdra, -i - unutarnja strana kože; 

mihunica, -e — čahura; 

mišijonar, -ara - misionar; 

mrlžica, -e — čipka; 

muri, gen. murve, n. pl. murvi - dud; 

mutandi, gen. mutanad - gaće; 

načinjat (se) - kititi (se); 
nagrlšpan, -a, -o - nabran, navoran; 
ndlohko - lagano; 
nanka - niti; 

naplat, -i - tanka koža za cipele; 
napošni, -a, -o - poseban; 
naredan, -a, -o — opremljen, uredan 
(upotrebljava se uvijek samo u su¬ 
protnom, ironičnom smislu); 
nasokidan — u svaki (običan) dan; 
ni — nije; 

nigda — nekad, negda; 
nlkakover, -a, -o - nikakav; 

njad, -a, -o — ljubičast; 
njida, -i - gnjida; 

oblić, prez. obočen, part. pas. obO- 
čen, -3, -5 — obući, obučem, obučen; 
oboćasit - podstrići, podšišati; 
okrak, -a — ud, krak; 
ontrat — onda, tada; 
oskubjenčina, -i — raščupanac; 
osuga, -i; osužica, -e — vrpca; 

pan, -a — vrsta platna; 
parat se — činiti se; 
pasat — proći; 

pasoc, gen. pasca, nom. pl. pasce - 
pasac, vrpca; 


pavencica, -e — božja ovčica; 
pehoj, gen. pehja, nom. pl. pehje — 
čuperak; 

pejat se — voditi se, biti zaručen; 
pero, -a, n. pl. pera — list; 
peri, gen. pera (pl. t.) — lišće; 
peza, - i — tijesak; težina; 
pijan, -and, -ano — ljubičastocrven- 
kast; 

pinelić, -a - četkica za sapunanje pri 
brijanju; 

plišjiv, -a, -o - ćelav; 
plosno, -3 - taban; 
plovanija, -e - župa; 

(po)fumat - (po)pušiti; 
pojid'at — svrbjeti; 
poli — kod, pri; 
ponča, -e - petlja; 
ponestra, -i - prozor; 
potla — zatim; 

pozat, pozen, požali - puzati, kliziti; 
prdni, -a - rublje; 
prava banda - desna strana; 
pravit, prez. ja pravin, oni prave — 
reći, pričati, pričaju; 
prehićlvat, -ujen - prebacivati 
preja, -e - pređa; 
pre - bez; 

pridlvok, -vka - nadimak; 
pritendit se - ponositi se, utvarati se; 
prodljok, -ijka - razdjeljak; 
puntapet, -a - ukrasna kopča na gru¬ 
dima; 

rablt — trebati, služiti'; 
rakaman, -a, -o — vezen; 

(ras)kosmat, prez. (ras)kosman, part. 
akt. (ras)kosma, -ala, -alo - (raš)- 
čupati; 

raskust - raščupati; 

raspelijan, -a, -o — raščupan; 

rećin, -a, rećinlć -a — naušnica; 

rejivat (redit) - rediti; 

rćn, reš, re — idem, -eš, -e; 

rožice, -ic — cvijeće; 

ruboc, gen. rupca i rufca - rubac; 

saja, -e - sada; 
se — sve; 

sebojinda - po svoj prilici; 
sejeno — svejedno; 
skalin, -a — stepenica; 
slić (v. oblić) — svući; 
s'dki, -a, -o — svaki; 
stari, -oga - djed; 
stomanja, -e — košulja; 
struson, -sna, -sno — jednostavan, 
grub; 

sušilo, a- — sušionica, svako mjesto, 
gdje se suši rublje; 


sviti, gen. svit (pl. t.) - oblačilo, 
odjeća; 

šar, -a, o- — šaren; 
saten, -a — vrsta platna; 
šćetina, -i — svinjska dlaka; 
šćeto — čisto, posve; 
šempre — često (!); 
ši ši — vidi: kako ši ši; 
škrlat, -a - crveno platno; 
šllica, -e — krojačica; 
šlloc, šlica — krojač; 

šlški, gen. šlškve, — okrugla, abnor¬ 
malna tvorevina od hrastova žira r 
što je prouzrokuje neki crv na¬ 
metnik; 

škina, -l — leđa; 

škoj, gen. škoja - otok; 

škuja, -e; škujica -e - rupa, rupica; 

škuročovjen, -a, -o - tamnocrven; 

šold, -a — kovani novčić; 

špigeta, -i - vezica za cipele; 

štajun, -Una - godišnje doba; 

štimat - cijeniti; 

šumpreš, -a - pegla, glačalo; 

šuperb, -a, -o - ohol, ponosit; 

tajka, -i - pregib, rub; 
tak, -a; tačić, -a - peta, potpetica; 
tempija, -e — sljepočica; 
tendit - uzgajati, obrađivati, njego¬ 
vati; 

time, -ena - tjeme; 
tr - ta; 

tražit - naličiti, biti nalik; 

unjul, -a, -o - jednostruk; 

usnov, -a - potka; 

uzdi, gen. uzla - uzao; 

uždnca, -e, gen. mn. užanac — običaj;. 

uživat, uživan, uživali - običavati; 

vajdt, vajan, vdjdlo — valjati; 
vaje - odmah; 

verica, -e — vjenčani prsten; 
verjinija, -e - virđinka (cigara); 
veštid, -a — muško odijelo; 
vijivat (vit) - vidjevati (vidjeti); 
Vnečane — Mlečani; 

vodit; vodijen; vodijen, -a, -o — udje- 
ti, udjenem, udjeven, -a, -o; 
vodne — danju; 
vona, -i - vuna; 

vonjat; vonjan - mirisati, mirišem; 
vošćilo, -a — voštana masa za glađe- 
nje dretve; 

zabotunlt, zabotunjivat - zakopčiti, 
zakapčati; 
zajlk, -a — jezik; 

zatilok , gen. zatilka - zatiljak; 

_ zgrcat; zgrcali — raščupati; raščupali; 

~ zi&el, -eli — kolijevka; 
zlamenat (se), zlamenjivat (se) — pre¬ 
križiti (se), križati (se); 
zošven, -a, -o (zosit) — sašiven 
(sašiti); 


zvon — izvan; 

život, -ota — tijelo; 

žnjavlt — zgnječiti; 

žot, -a, -o — žut; 

žužnja, -e — vezica za cipele 


MANJE POZNATE RIJECI 
UZ »PLAČIVICE« 


banda — strana; 
bok — strmina; 
bukaleta — vrč; 
buškdt — sjeći šumu; 
čb — što; 

ču (čut) — čuo (čuti); 
čuda — mnogo; 
čutini - peteljke; 
deboto — gotovo; 

drčani (drčdt) — galop (trčanje - sa¬ 
mo za konja); 

drmun, drmunić — šuma, šumica; 
Duhov klanoc — naziv klanca; 
evdi — ovdje; 

fermat (se) — zaustaviti (se); 
fraj - večernje sijelo momaka kod 
djevojke; 

griimača - jednostavna kamena 
ograda; 

hltat - bacati; 

Janjoč - toponim blizu Dobrinja; 
justo - upravo; 

kaj, kadi - gdje; 
kanot , kanta - pjevanje; 
kbmaj - jedva; 
koti — kao; 

■kunturdta — otvor u podu, kroz koji 
se silazi u konobu; 

leteni — let, letenje; 
lupat glavice — komušati, bijeliti ku¬ 
kuruz; 

meja — količina (mjera) maslina za 
jednu meljavu; 

Melini — plitka, pjeskovita obala Do- 
brinjske drage; 
mostel, mostelić — kaca; 
mrižice - čipke; 

Ogreni — bujna, travnata livada s iz¬ 
vorom đobrinjskog vodovoda; 
okrut — posuda; 
ontrat — onda; 


Orihova - dio sela Sv. Vid (Dobrinj); 
parat se — činiti se; 
partit - krenuti; 

peri — lišće (ovdje s kukuruznoga 
klipa); 

perikul - pogibao, opasnost; 
pinjata — oveći limeni lonac, kotao, 
što se vješa o lanac nad ognjištem; 
Pojiča (pl. t.) — toponim blizu sela 
Gostinjca; 
poli — kod, pri; 
pravjat - pričati; 
pripejat - dovesti; 
pripetit se - dogoditi se; 
raskrižji - raskršće; 

san — sam; 
se - sve; 

sndžit se - sakriti se; 
so - s(a); 

sviti (svitak) - haljine (haljinama); 
sli zatin - opazili; 
šo — pošao; 

športa - okrugla, plosnata vreća, u 
koju se meće kom od samljevenih 
maslina, da se iz njih istisne ulje; 
storija — priča; 

Sugare (pl. t.) — izumrlo selo; danas 
šume i livade; 

tarankani — vrsta pjevanja (tana- 
nana ..-.); 

tbš — mlin (tijesak) za masline; 
tot — kad li; 
tr — ta; 

iić — pobjeći; 
uli — ulje; 

uliki, gen. ulikve, n. mn. ulikvi — 
maslina; 

vaje — odmah; 

vlasini — vlasati tučkov cvijet na ku¬ 
kuruzu; 

zasprdve — zaista, ozbiljno; 
zlamenat se — prekrižiti se; 
z(o) - iz. 

